KYK: Nuwe dokkie oor gewilde Fast & Furious-akteur
JY LEES NOU KYK: Nuwe dokkie oor gewilde Fast & Furious-akteur
Grapjas Schalk Bezuidenhout verloof: Só vra hy jawoord
Paul Walker in Parys tydens Fast & Furious 2 se premiere. Foto: Gallo Images/Getty Images.
En selfs al word die volledige dokumentêre program eers op 11 Augustus in Amerika uitgesaai, gaan hierdie kort lokprent Paul Walker-aanhangers se emosies behoorlik roer.
In die dokumentêr I am Paul Walker word daar met vriende en familie gesels oor dié blonde akteur wat met sy fletsblou oë en skitterwit glimlag die harte van ’n geweldige groot groep bewonderaars wêreldwyd verower het.
Daar is tuisflieks van hom en sy familie wat nou vir die eerste keer met die publiek gedeel word — van hom as blinkgesig 15-jarige tiener tot 'n jong kannetjie wat wild op sy driewiel rondjaag.
Hy word in die dokumentêr emosioneel deur sy broer, Cody Walker (30), as ’n “groot kind, net 'n groot kind” beskryf.
Sy suster Ashlie (42) onthou hoe Paul altyd van spoed gehou het, selfs tydens waaghalsige driewielritte waartydens sy sê sy soms vir haar lewe moes klou.
Oakly Lehman, ’n waaghals wat reeds van kindsbeen af een van Paul se vriende was, beskryf hom as ’n “minnaar en ’n bakleier” terwyl nog ’n vriend uit sy kinderdae, Andy Muxlow, sê niemand kon Paul ooit in ’n rigting dwing wat hy nie wou gaan nie.
Caleb (40) sê sy lenige blonde boet wou by tye bloot net iets soos ’n wildbewaarder wees wat iewers in die wildernis leef.
Tyrese Gibson, wat saam met Paul in die Fast & Furious-flieks die rol van Roman Pearce verskyn het, vertel van die groot liefde wat hulle vir hom gekoester het. “Dan wonder jy, hoekom hy en nie ons nie . . .”
Meer nog, Paul sal ook onthou word vir sy ongelooflike liefde vir sy dogter, Meadow.
Paul se eerste optrede in die televisiewêreld was as kleuter in ’n advertensie vir Pampers.
Later sou hy in Touched by an Angel, Who’s The Boss en Highway to Heaven. In 2001 kom sy groot deurbraak as Brian O'Connor in die eerste van die Fast & Furious-flieks. Wie sou ooit kon raai dat dit nie die laaste sou wees nie.
Maar op 30 November 2013 sterf Paul grusaam in ’n motorongeluk terwyl hy besig was om aan die sewende fliek in die reeks te werk. Sowat 65% van die fliek was in daardie stadium voltooi.
Dit sou juis Paul se broers wees wat ingespring en gehelp het om die fliek Furious 7 te voltooi.
Benewens Cody, Caleb en Ashlie is daar ook Amie Walker, hul halfsuster wat uit een van hul pa se vorige verbintenis gebore is.
Sy enigste kind, in November 1998 gebore uit 'n verhouding met die moedel Rebecca Soteros, het ook van haar kant haar pa se naam op ’n baie spesiale manier laat voorleef. Meadow het in 2015 die Paul Walker-stigting tot stand gebring met die slagspreuk “Do Good”.
Cody het verlede maand dié foto van hom en ’n bloedjong Paul op Instagram gedeel.
Happy birthday little bro. Had to dig deep for this pic:) #codyisoldasfu**
A post shared by Caleb Walker (@caleb_walker_77) on Jun 13, 2018 at 5:34pm PDT
Caleb het op sy beurt op Vadersdag vanjaar hulde aan Paul gebring.
Happy Father's Day to two of the best people ever. Both molded me into the man I am today. I love you
A post shared by Cody Walker (@codybwalker) on Jun 19, 2016 at 5:57pm PDT
Vin Diesel het Paul se dood ook as ’n geweldige persoonlike verlies ervaar. Die twee was boesemvriende en Vin sal gereeld nog iets doen ter herinnering aan sy vriend. Hy en Paul se broers het sedertien ook ’n hegte vriendskap gesmee.
En wie kan hierdie onvergeetlike huldeblyk deur Wiz Khalifa met Charlie Puth aan Paul vergeet?
Bronne: mirror.co.uk, celebforest.com, imdb.com
Meer oor: vin diesel| paul walker| dokumentêr| huldeblyk
Bekende akteur bieg: 'Paul Walker se moeder het my ná sy dood getroos’
Medesterre bring roerend hulde aan Paul Walker op herdenking van sy sterfdag
Vin Diesel bring hulde aan wyle Paul Walker op die vooraand van die verfilming van Furious 8
Miljoene dollars word na skikking aan Paul Walker se dogter toegeken
Vin Diesel vereer Paul Walker op herdenking van sterfdag
Paul Walker se dogter bring hulde aan hom op Vadersdag